ભારત સામેની પાંચ ટેસ્ટ મેચની સિરીઝમાં ઇંગ્લેન્ડે 3-1ની અજેય સરસાઈ મેળવી લીધી છે જેને કારણે આજથી ઓવલમાં શરૂ થઈ રહેલી સિરીઝની પાંચમી અને અંતિમ ટેસ્ટ મેચ ઔપચારિક મેચ બની ગઈ છે પરંતુ ફરી એક વખત સિરીઝ ગુમાવ્યા બાદ નિરાશ ભારતીય ટીમ આ મેચમાં વિજય મેળવી સકારાત્મક રીતે ઇંગ્લેન્ડનો પ્રવાસ પૂર્ણ કરવા ઊતરશે જ્યારે ઇંગ્લેન્ડની નજર પૂર્વ કેપ્ટન એલેસ્ટર કૂકને વિજયી વિદાય આપવા પર રહેશે.